  Виталий Пронин   А. Дроздов: Электрон амалэн ужано, «личной кабинетъёс» кылдытъяно, адямиос, дырзэс быдтыса, медаз ветлэ пӧртэм юанъёсын но документъёсын.Кылем арня вискын шаерамы вуылӥз Россиысь Пенсиосъя фондлэн правлениеныз кивалтӥсь Антон Дроздов.Со тодматскиз Пенсиосъя фондлэн Удмурт ёзэзлэн ужаменыз, пусйиз: элькун управление Россиын азьпал радъёсын ветлэ, пыриське пӧртэм экспериментъёсы, выль технологиосъя программаос кылдытонэ. Ӟечен лыдъяз документъёсты электрон амалэ выжтон бордын ужамзэс. Шуиз, нимаз адямиосын но электрон амалэн ужано, «личной кабинетъёс» кылдытъяно, адямиос, дырзэс быдтыса, медаз ветлэ пӧртэм юанъёсын но документъёсын.Антон Дроздов пумиськылӥз Удмуртилэн Тӧроеныз Александр Соловьевен но. Россиысь Пенсиосъя фонд азьланяз но пыриськоз элькунысьтымы калыклы улон-вылонын юрттэт сётӥсь учреждениосты выльдонъя-тупатъянъя проектъёсты быдэсъянэ.Лия Малых Туспуктэм: kp.kg   